open-index/open-wikipedia-markdown huggingface dataset:
Off the Grid

«**Off the Grid**», ամերիկացի ռեփեր Քանյե Ուեսթի երգը նրա «*[[Donda]]*» (2021) տասներորդ ստուդիական ալբոմից։ Երգի ձայնագրմանը մասնակցել են Playboy Carte-ը և Five o Foreign-ը։ Երգը թողարկվել է *urban contemporary radio*-ում որպես «Donda» ալբոմի չորրորդ սինգլ 2021 թվականի նոյեմբերի 30-ին։

## Պատմություն
2020 թվականի հուլիսի 18-ին Ուեսթը Թվիթերի իր էջում հայտարարել է «Donda» ալբոմի մասին և հրապարակել «Off the Grid» մակագրությամբ թրեք-ցանկը։ Դեկտեմբերին հայտնի է դարձել, որ Քանյեն Playboi Carti-ի «Whole Lotta Red» ալբոմի գործադիր պրոդյուսերն է, որը թողարկվել է 2020 թվականի դեկտեմբերի 25-ին։ Այդ սեսիաների ընթացքում Քարթերը ձայնագրել է «Off The Grid» երգի մի տունը։ Playboi Carti-ի հատվածը հայտնվել է համացանցում այն բանից հետո, երբ Ուեսթը երգը միացրել է դեկտեմբերին Բելգիայի հյուրանոցում իր գտնվելու ժամանակ։ Քանյեն Fivio Foreign-ին խնդրել է գնալ Մերսեդես Բենց Սթեդիում օգոստոսի 5-ին։ Սկզբում երգում դրիլ մաս չի եղել, սակայն այն ավելացվել էր այն բանից հետո, երբ Fivio Foreign-ը սկսել է նվագել Քանյեի համար իր երգերը, և նա հարցրել է, թե ով է եղել այդ թրեքի պրոդյուսերը։ Ռեփերը պատասխանել է, որ պրոդյուսերը Ozzy-ն է, որից հետո Ուեսթը խնդրել է տանել նրան Ատլանտա։ Երգը պաշտոնապես ներկայացվել է 2021 թվականի օգոստոսի 5-ին։

## Ձայնագրության մասնակիցներ
Ըստ Tidal-ի տվյալների.

* Քանյե Ուեսթ - պրոդյուսեր, վոկալ
* Playboi Carti - վոկալ
* Fivio Foreign - վոկալ
* 30 Roc - պրոդյուսեր
* AyoAA - պրոդյուսեր
* Ojivolta - պրոդյուսեր
* David & Eli - համապրոդյուսեր
* Sloane - լրացուցիչ արտադրություն
* Irko - մասթերինգ, միքսինգ
* Ալեխանդրո Ռոդրիգեզ-Դոուսոն - ձայնագրություն
* Drrique render - ձայնագրություն
* Ջեյմս Քելսո - ձայնագրություն
* Josh Berg - ձայնագրություն
* Լորենզո Վոլֆ - ձայնագրություն
* Միկալայ Սքրոբատ - ձայնագրություն
* Ռորք Բեյլի - ձայնագրություն
* Ուիլ Չեյսոն - ձայնագրություն
* Լուիս Բելլ - վոկալի պրոդյուսեր
* Պատրիկ Հանդլի - վոկալի պրոդյուսեր

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեկան հիթ-շքերթներ

## Հավաստագրեր

## Ծանոթագրություններ

Կատեգորիա:Քանյե Ուեսթի երգեր
Սուրբ Ներսես Մեծ եկեղեցի (Մարտունի)

**Սուրբ Ներսես Մեծ եկեղեցի**, հայ առաքելական եկեղեցի Արցախի Հանրապետության Մարտունու շրջանի Մարտունի քաղաքում, որը ենթակա է Հայ առաքելական եկեղեցու Էջմիածնի կաթողիկոսության Արցախի թեմին։ Եկեղեցին կառուցվել է 2004 թվականին Ալիս Օհանյանի հովանավորությամբ։

## Տեղագրություն
Սուրբ Ներսես Մեծ եկեղեցին գտնվում է Մարտունի քաղաքի Ազատամարտիկների և Լեոնարդ Պետրոսյան փողոցների հյուսիս-արևմտյան անկյունում, Մոնթե Մելքոնյան փողոցից մոտ 30 մետր արևելք։

## Կառուցվածք
Մարտունու Սուրբ Ներսես Մեծ եկեղեցին խաչաձև կառույց է, որի կենտրոնից մի փոքր հարավ-արևմուտք գտնվող քառանկյուն բրգաձև տանիք ունեցող չորս սյուների վրա բարձրանում է փոքր գմբեթ, որի գագաթին խաչ է։ Եկեղեցու մուտքը արևմուտքից է՝ Պետրոսյան փողոցից, խորանը հյուսիս-արևելյան կողմում է։

## Ծանոթագրություններ

Կատեգորիա:Եկեղեցիներ այբբենական կարգով
Կատեգորիա:Մարտունու շրջանի վանքեր և եկեղեցիներ (Արցախ)
Կատեգորիա:21-րդ դարի հայկական վանքեր և եկեղեցիներ
Հայաստանի երկրաշարժ (632)

**632 թվականի Հայաստանի երկրաշարժ**, երկրաշարժ, որը տեղի է ունեցել Հայկական լեռնաշխարհում։

Այս երկրաշարժի մասին հիմնական աղբյուրը ասորի պատմիչ Միքայել Ասորու տարեգրությունն է (12-րդ դար), որը միայն հակիրճ պատմություն է ներկայացնում այդ թեմայի վերաբերյալ։ Ըստ այդ պատմության՝ «ցնցումը» (երկրաշարժ) ավերել է Հայաստանի շատ վայրեր։ Պատմիչը կոնկրետ չի նշում այդ վայրերը։

Միքայել Ասորին այս երկրաշարժը թվագրում է 632 թվականով։ Նրա պատմվածքի ժամանակագրությունը համարվում է անվստահելի, և հավանական է, որ նա սխալ է թվագրել այս երկրաշարժը, ուստի իրադարձության ճշգրիտ ամսաթիվը հայտնի չէ։

## Ծանոթագրություններ

## Աղբյուրներ
* 

Կատեգորիա:632
Կատեգորիա:Երկրաշարժեր Հայաստանում
Լիլավա

**Լիլավա թաղամաս** (հայտնի նաև որպես Լեյլաբադ թաղամաս), հայկական թաղամաս Իրանի Արևելյան Ադրբեջան նահանգի Թավրիզ քաղաքում, որը հիմնականում բնակեցված է հայերով։ Տարբեր ժամանակներում այն բնակեցված է եղել է նաև բացառապես հայերով։ 20-րդ դարի սկզբին Թավրիզի հայ համայնքը, որը կազմում էր մոտ 6000 մարդ, ապրում էր Լիլավա և Հալա (հայերեն՝ բերդաթաղ) թաղամասերում։ Թաղամասը վճռորոշ դեր է խաղացել Հայ Յեղափոխական Դաշնակցության սկզբնական տարիներին։

## Տես նաև
* Հայերն Իրանում
* Պարոն Ավագ

## Ծանոթագրություններ

## Աղբյուրներ
* 
* 

Կատեգորիա:Թավրիզ
Կատեգորիա:Իրանահայ հասարակություն
Պարոն Ավագ

**Պարոն Ավագ** (), հին թաղամաս Իրանի հյուսիսարևմտյան Թավրիզ քաղաքի կենտրոնում։ Պարոն Ավագի բնակիչները հիմնականում Թավրիզի իրանահայ փոքրամասնության ներկայացուցիչներն են։ Թաղամասում կան պատմական և ժամանակակից շենքեր և կազմակերպություններ՝ նվիրված Թավրիզի հայերին, այդ թվում մի քանի եկեղեցիներ (օրինակ՝ Սուրբ Սարգիս եկեղեցին), սպորտային ակումբներ, այգիներ և դպրոցներ։ Թաղամասի անունը տրվել է ի պատիվ Ավագ Ավագյանի, որը թաղամասի մեծահարուստ հիմնադիրն էր 19-րդ դարում։

## Պատկերասրահ

Armenian Schools in Tabriz1.JPG|Հայկական դպրոց Պարոն Ավագ թաղամասում
Avak_Avakian.jpg|Թաղամասի հիմնադիր Ավագ Ավագյանը
S.D.A. CHURCH.JPG|Հայկական եկեղեցի Պարոն Ավագ թաղամասում



## Տես նաև
* Լիլավա

## Ծանոթագրություններ

## Արտաքին հղումներ
* Հատված թավրիզահայերի մասին, որն առաջին անգամ հրապարակվել է adhrabnews.com-ում (պարսկերեն)

Կատեգորիա:Թավրիզ
Կատեգորիա:Իրանահայ հասարակություն
Ռոմինա Յան

**Ռոմինա Յանկելևիչ** (, առավել հայտնի է որպես **Ռոմինա Յան**, , ), արգենտինացի դերասանուհի, սցենարիստ, երգչուհի և պարուհի։

## Կենսագրություն
Ռոմինա Յանկելևիչը ծնվել է 1974 թվականի սեպտեմբերի 5–ին Բուենոս Այրեսում (Արգենտինա) ՝ պրոդյուսեր Գուստավ Յանկելևիչի և դերասանուհի ու սցենարիստ Քրիս Մորենայի ընտանիքում։ Ծնողները բաժանվել են 1995 թվականին։ Ռոմինան ունեցել է կրտսեր եղբայր՝ Թոմաս Յանկելևիչ՝ ռեժիսոր, սցենարիստ և պրոդյուսեր։

Ռոմինան կինոյում սկսել է նկարահանվել 1990–ական թվականների սկզբին և մինչև իր մահը՝ 2010 թվականը, նկարահանվել է 12 ֆիլմում և սերիալում։ 2005 թվականին Յանկելևիչը սկսել է սցենարիստի կարիերան։

Կինոմատոգրաֆիական գործունեությունից բացի, Ռոմինան նաև եղել է երգչուհի և պարուհի։

1998–2010 թվականներին (մինչ մահը) Ռոմինան եղել է ամուսնացած պրոդյուսեր Դարիո Ջորդանոյի հետ, որից ունեցել է երեք որդի՝ Ֆրանկո Ջորդանո, Վալենտին Ջորդանո և Ազուլ Ջորդանո։ Մահացել է 2010 թվականի սեպտեմբերի 28–ին սրտամկանի ինֆարկտից Սան Իսիդրոում (Բուենոս Այրեսի արվարձան, Արգենտինա) իր 36 ամյակից քիչ անց։ 2011 թվականի դեկտեմբին Սան Կարլոս դե Բոլիվար հիվանդանոցում բացվել է դերասանուհու անվան մանկաբուժության համալիր։

## Ծանոթագրություններ

## Արտաքին հղումներ
* 

Կատեգորիա:Արգենտինացի դերասանուհիներ
Կատեգորիա:Արգենտինացի երգիչներ
Կատեգորիա:Արգենտինացի երգչուհիներ
Կատեգորիա:Արգենտինացի պարուհիներ
Կատեգորիա:Արգենտինացի սցենարիստներ
Կատեգորիա:Բուենոս Այրես քաղաքում մահացածներ
Կատեգորիա:Սրտամկանի ինֆարկտից մահացածներ
Սևանի բուսաբանական այգի

**Սևանի բուսաբանական այգի**, բուսաբանական այգի Սևան քաղաքում, որը հիմնադրվել է 1944 թվականին՝ Ցամաքաբերդ թաղամասի մոտ։ Այգին գործում է որպես Երևանի բուսաբանական այգու բաժանմունք՝ Հայաստանի գիտությունների ազգային ակադեմիայի հսկողության ներքո։

Գտնվելով ծովի մակարդակից 2000 մ բարձրության վրա և ունենալով չոր, մայրցամաքային կլիմա, տարածքը բնութագրվում է ցուրտ ձմեռներով և շոգ ամառներով։ Այգում առկա են շուրջ 650 կենսաբանական տեսակներ (ներառյալ 225 տեսակի ծառեր) Հայաստանից, Հյուսիսային Ամերիկայից, Ասիայից, Կենտրոնական և Արևելյան Եվրոպայից, Միջերկրական ծովից և Հիմալայներից։

2015 թվականին այգու ներսում բացվել է կանաչ տուն։

## Պատկերասրահ

Պատկեր:Hippophae rhamnoides (Sea Buckthorn), Sevan Botanical Garden2.jpg|*[[Չիչխան սովորական]]*
Պատկեր:Potentilla porphyrantha kz3.jpg|*Potentilla porphyrantha*
Պատկեր:Abies sibirica kz3.jpg|*Սիբիրյան եղևնի*
Պատկեր:Abies sibirica kz1.jpg|*Սիբիրյան եղևնի* ծառ


## Ծանոթագրություններ

Կատեգորիա:Գեղարքունիքի մարզի տեսարժան վայրեր
Կատեգորիա:Հայաստանի բնության հատուկ պահպանվող տարածքներ
Կատեգորիա:Հայաստանի բուսաբանական այգիներ
Էմալե պրոֆիլը Ձեր

**«Էմալե պրոֆիլը Ձեր»** (**Գալանտ երգեր**) Եղիշե Չարենցի բանաստեղծությունների շարք՝ գրված 1920 թվականի փետրվարին Երևանում։ Հեղինակն այն նվիրել է Արմենուհի Տիգրանյանին։

## Պատմություն
Բանաստեղծությունների շարքն առաջին անգամ ամբողջովին տպագրվել է Եղիշե Չարենցի «Երկերի ժողովածու»ի 1-ին հատորում։ Մինչ այդ մամուլում հրապարակվել են` «Սոնետ», «էմալե պրոֆիլը Ձեր», «Երբ ես տեսնում եմ Ձեզ», «Որպես հեռու բույրի», «Երբ ես տեսնում եմ դեմքը Ձեր» տողերով սկսվող բանաստեղծությունները։

1920 թվականի սեպտեմբերի 11-ին Եղիշե Չարենցը «Գեղարվեստ» հանդեսի խմբագիր Գարեգին Լևոնյանին ուղղված նամակում գրել է․ «Գեղարվեստի» առաջիկա համարի համար ուղարկում եմ հինգ բանաստեղծություն «էմալե պրոֆիլը Ձեր» շարքից, և կարծում եմ, որ նրանք արժանի են «Գեղարվեստին»։ Մի քանի օր անց՝ սեպտեմբերի 20-ին, Չարենցը մի նոր նամակում խնդրել է չտպագրել «էմալե պրոֆիլը Ձեր» շարքը։ «Ես Ձեզ նոր նյութեր կուղարկեմ, իսկ ե՞րբ, չգիտեմ»,— նամակի վերջում ավելացրել է բանաստեղծը։

Բանաստեղծութունների ինքնագիրը պահպանվում է Եղիշե Չարենցի անվան գրականության և արվեստի թանգարանի Լևոնյանի ֆոնդում։

## Ծանոթագրություններ

## Արտաքին հղումներ
*[Բանաստեղծության բնօրինակը, Գեղարվեստ հանդեսում, Թիֆլիս 1921 թ., N 7, էջ 105֊107](http://tert.nla.am/archive/NLA%20AMSAGIR/Gexarvest/1921(7).pdf)

Կատեգորիա:Բանաստեղծություններ
Կատեգորիա:Գրական ստեղծագործություններ այբբենական կարգով
Կատեգորիա:Եղիշե Չարենց
Կատեգորիա:Եղիշե Չարենցի ստեղծագործություններ
Կատեգորիա:Հայերեն ստեղծագործություններ
Սաբինա-Ֆրանչեսկա Ֆոյշոր

**Սաբինա-Ֆրանչեսկա Ֆոյշոր** (), , ծագումով ռումինացի ամերիկացի շախմատիստուհի, կանանց գրոսմայստեր (2007)։

## Կենսագրություն
Ծնվել է շախմատիստների ընտանիքում։ Հայրը՝ Օվիդիու-Դորու Ֆոյշորը (ծնվ․1959 թ․), միջազգային վարպետ է, մայրը՝ Քրիստինա-Ադելա Ֆոյշորը (1967-2017), եղել է կանանց գրոսմայստեր (1991)։ Կրտսեր քույրը՝ Միհայելա- Վերոնիկան (ծնվ․ 1994 թ․), կանանց միջազգային վարպետ է։

Սաբինա-Ֆրանչեսկա բազմիցս ներկայացրել է Ռումինիան շախմատի Եվրոպայի պատանեկան և աղջիկների աշխարհի երիտասարդական տարբեր տարիքայինների առաջնություններում, որտեղ նվաճել է երեք մեդալ՝ 2004 թվականի Եվրոպայի մինչև 16 տարեկանների առաջնությունում արծաթե մեդալ և երկու բրոնզե մեդալ՝ 2003 թվականի Եվրոպայի մինչև 16 տարեկանների առաջնությունում և 2007 թվականի Եվրոպայի մինչև 18 տարեկանների առաջնությունում։ 2008 թվականին դարձել է Ռումինիայի մինչև 20 տարեկանների չեմպիոն։

2008 թվականին մշտապես տեղափոխվել է Բալթիմոր, որտեղ սկսել է իր ուսումը Մերիլենդի համալսարանում։  2009 թվականից պարբերաբար մասնակցել է ԱՄՆ-ի կանանց շախմատի առաջնությանը։ 2017 թվականին դարձել է Ամն֊ի կանանց չեմպիոն

2008 թվականին Նալչիկում մասնակցել է Շախմատի կանանց աշխարհի առաջնությանը, որտեղ առաջին շրջանում պարտվել է լեհ շախմատիստուիհի Մոնիկա Սոցկոյին, իսկ 2017 թվականին Թեհրանում տեղի ունեցած Շախմատի կանանց աշխարհի առաջնութունան առաջին շրջանում պարտվել է մրցաշարի ապագա հաղթող չինացի շախմատիստուհի Թան Չժունյիին։

Ներկայացրել է Միացյալ Նահանգները չորս շախմատային օլիմպիադայում (2010-2016 թթ․) և երկու Շախմատի աշխարհի թիմային առաջնությունում (2013-2015 թթ.)։

## Վարկանիշի փոփոխության գրաֆիկ

## Ծանոթագրություններ

## Արտաքին հղումներ
* https://ratings.fide.com/profile/1212915
* https://www.uschess.org/msa/MbrDtlMain.php?14012260
* https://www.365chess.com/players/Sabina_Francesca_Foisor
* https://www.365chess.com/players/Sabina_Foisor
* https://www.chessgames.com/perl/chessplayer?pid=98308
* http://www.olimpbase.org/playersw/7npfn9ro.html

Կատեգորիա:21-րդ դարի ամերիկացի կանայք
Կատեգորիա:Ամերիկացի շախմատիստներ
Կատեգորիա:Շախմատային օլիմպիադաների մասնակիցներ
Կատեգորիա:Շախմատիստներ այբբենական կարգով
Օլիվեր Բաուման

**Օլիվեր Բաուման** (, ), գերմանացի ֆուտբոլիստ «Հոֆենհայմ» ակումբի դարպասապահ։

## Ակումբային կարիերա
Օլիվերն իր կարիերան սկսել է «Բադ Կրոցինգեն» պատանեկան թիմում։ 2002 թվականին միացել է «Ֆրայբուրգ ՖԱ»–ին։ «Ֆրայբուրգ» երիտասարդական ակումբի կազմում դարձել է Գերմանիայի առաջնություն 2007/08–ի չեմպիոն, իսկ հաջորդ մրցաշրջանում շահել է Գերմանիայի երիտասարդական գավաթը։

2009 թվականի օգոստոսի 8–ին Օլիվերը «Շտուտգարտեր Կիկերս»–ի դեմ խաղում նորամուտ է ունեցել ֆրայբուրգցիների երկրորդ թիմի կազմում։ Բաումանը հաջող հանդիպումներ է անցկացրել՝ բաց չթողնելով ոչ մի մրցախաղ։ 2009/10 մրցաշրջանում խաղացել է ևս 19 խաղ, բաց է թողել 25 գնդակ։ 2010 թվականի մայիսի 8–ին Օլիվերը նորամուտ է ունեցել Բունդեսլիգայում՝ Դորմունդի «Բորուսիա»–ի դեմ վերջին մրցախաղում։ Չնայած Բաումանի բաց թողած մեկ գնդակին, «Ֆրայբուրգ»–ը հաղթանակ է տարել 3։1 հաշվով։

2010/11 խաղաշրջանում դարձել է «Ֆրայբուրգ»–ի հիմնական դարպասապահ՝ անցկացնելով 30 խաղ Բունդեսլիգայում, որոնցից 8–ը «զրո հաշվով»՝ բաց թողնելով 42 գնդակ։ «Սանկտ–Պաուլի» դեմ 18–րդ տուրի խաղում Բաումանը գոլային փոխանցում է կատարել Պապիս Սիսեին, որը թույլ է տվել հավասարեցնել հաշիվը։ 2010 թվականի  հունիսի 10–ին դարպասապահը երկարացրել է պայմանագիրը «Ֆրայբուրգ»–ի հետ մինչև 2014 թվական։ Հաջորդ երկու մրցաշրջանում Օլիվերը Բունդեսլիգայում անցկացրել է 67 խաղ, որոնցից 22–ում կարողացել է անառիկ պահել իր դարպասները։ 2011 թվականի ամռանը Բաումանը երկարացրել է պայմանագիրը ևս 1 տարով՝ մինչև 2015 թվականի ամառ։

2013 թվականի սեպտեմբերի 19–ին Եվրոպայի Լիգայի խմբային փուլի խաղում Օլիվերը նորամուտ է ունեցել եվրոգավաթում։

2013 թվականի հոկտեմբերի 27–ին «Համբուրգ ՖԱ»–ի դեմ խաղում «Ֆրայբուրգ»–ը պարտվել է 0։3 հաշվով և բաց թողնված 3 գոլերի մեղավորն եղել է Բաումանը, որը թույլ է տվել կոպիտ սխալներ։

2014 թվականի մայիսի 14–ին Բաումանը վերադարձել է «Հոֆենհայմ»՝ ստորագրելով պայմանագիր մինչև 2018 թվական։

## Կարիերա հավաքականում
2008 թվականին Օլիվերը անցկացրել է մեկ մրցախաղ Գերմանիայի մինչև 18 տարեկանների պատանեկան հավաքականի կազմում՝ Իռլանդիայի հասակակիցների դեմ խաղում։ 2008–2010 թվականներին, անցկացնելով 7 խաղ մինչև 19 տարեկանների հավաքականում և 2 մրցախաղ՝ մինչև 20 տարեկանների հավաքականում, Օլիվերը 2010 թվականից սկսել է հանդես գալ երիտասարդական թիմում։

2013 թվականի մայիսի 28–ին հայտարարվել է, որ Բաումանը ընդգրկվել է երիտասարդական հավաքականի կազմում՝ Իսրայելում կայանալիք Եվրոպայի 2013 թվականի երիտասարդական առաջնությանը մասնակցելու համար։ Օլիվերը Ռուսաստանի հավաքականի դեմ անցկացրել է խմբային փուլի երրորդ տուրի միայն մեկ հանդիպում։ Չնայած 2։1 հաշվով հաղթանակին, գերմանացիները դուրս են մնացել չեմպիոնության համար պայքարից։

## Ծանոթագրություններ

## Արտաքին հղումներ
* Профиль на сайте ''Fussballdaten.de'' 
* Профиль на сайте ''Worldfootball.net'' 

Կատեգորիա:Բունդեսլիգայի ֆուտբոլիստներ
Կատեգորիա:Հոֆենհայմի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆրայբուրգի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Էլմիրա Աբդրազակովա

**Էլմիրա Աբդրազակովա** (; ), ռուս մոդել, «Միսս Ռուսաստան 2013»-ի հաղթող։ Մասնակցել է «Միսս Տիեզերք» և «Միսս Աշխարհ» մրցույթներին։

## Կենսագրություն
Հայրը Ռաֆայիլ Աբդրազակովն է, իսկ մայրը՝ Օլգա Պշենիչնիկովան։

Մրցույթի ժամանակ Էլմիրա Աբդրազակովան Սիբիրի պետական համալսարանի հաղորդակցման բաժնի ուսանող էր։ Մրցույթում Էլմիրան ներկայացնում էր Կեմերովոյի մարզի Մեժդուրեչինսկ քաղաքը, որտեղ ապրում էր նրա մայրը՝ Օլգա Պշենիչնիկովան։ Նա երգչախմբային դպրոցի դասախոս էր և միայնակ էր դաստիարակել երկու երեխաներին։ Ծնողներն ամուսնալուծվել են, երբ Էլմիրան 3 տարեկան էր, և նա մոր հետ տեղափոխվել է Մեժդուրեչենսկ։

2013 թվականի մարտի 2-ին 18-ամյա Էլմիրա Աբդրազակովան հաղթել է «Միսս Ռուսաստան 2013» գեղեցկության մրցույթում։ Մրցույթի եզրափակիչը տեղի է ունեցել Luxury Village-ի Բարվիխա սրահում։ էլմիրան ներկայացրել է Ռուսաստանը Միսս Աշխարհ (Բալի, Ինդոնեզիա, 2013 թվականի սեպտեմբեր) և Միսս Տիեզերք (Մոսկվա, 2013 թվականի նոյեմբեր) մրցույթներում։

2021 թվականին մասնակցել է «Վերջին հերոս 9։ Նորեկները չեմպիոնների դեմ» ռեալիթի շոուի նկարահանումներին։

## Հանրության արձագանք
Գեղեցկության մրցույթում Էլմիրայի հաջողությունը զանգվածային բացասական արձագանք է առաջացրել սոցիալական ցանցերում։ Ինչպես Էլմիրան հայտնել Է մամուլի ասուլիսի ժամանակ, նա հազարավոր հաղորդագրություններ է ստացել, որոնց մեծ մասը քննադատություն է պարունակել ինչպես իր արտաքինի, այնպես էլ էթնիկ ինքնության վերաբերյալ։ Էլմիրայի հաղորդագրության համաձայն՝ «երբ ինքը տուն է եկել և նայել իր էջը, ցնցվել է մեծ թվով բացասական արձագանքներից, որոնք գրել էին ինտերնետ-օգտատերերը»։ Հանրաճանաչ հումորային համայնքները տեղադրում էին նրա երգիծական ծաղրանկարները։ Արդյունքում աղջիկը ստիպված է եղել ջնջել իր ՎԿ սոցիալական կայքը։ Սակայն ավելի ուշ էջը վերականգնվել է։

## Ծանոթագրություններ

## Արտաքին հղումներ
* «Միսս Ռուսաստան» թագը նվաճել է սիբիրյան թաթարը
* rg.ru. Կեմերովոյի մարզից Միսս Ռուսաստան 2013 դարձել է Էլմիրա Աբդրազակովան
* kp.ru. «Միսս Ռուսաստան 2013» Էլմիրա Աբդրազակովը սոցցանցերում մեծ ճանաչում է ձեռք բերել
* pitbit.ru. Ազգայնականները «դուրս մղեցին» նոր «Միսս Ռուսաստան 2013»-ին ՎԿ սոցիալական ցանցից
* Էլմիրա Աբդրազակովա։ Պատկերասրահ

Կատեգորիա:Միսս Աշխարհ
Կատեգորիա:Միսս Տիեզերք
Կատեգորիա:Ռուս մոդելներ
Օտտոկար Լորենց

**Օտտոկար Լորենց** (, ), ավստրո-գերմանական պատմաբան և ծագումնաբան։ Անվանի քիմիկոս Ռիխարդ Լորենցի (1863-1929) հայրն է։

Բանասիրություն, պատմություն ու փիլիսոփայություն է ուսումնասիրել Ավստրիայի մայրաքաղաք Վիեննայում, որտեղ նրա դասախոսների շարքում եղել են Հերման Բոնիտցը, Յոզեֆ Աշբախը, Ալբերտ Եգերը։ 1861-ից մինչև 1885 թվականը Լորենցը՝ որպես պատմության պրոֆեսոր, դասավանդել է Վիեննայի համալսարանում։ 1880 թվականին դարձել է այդ հեղինակավոր բարձրագույն ուսումնական հաստատության ռեկտորը։ Հետագայում, դարձյալ պրոֆեսորի կոչումով, դասախոսել է գերմանական հանրահայտ բուհերից մեկում՝ Ենայի համալսարանում։

Օտտոկար Լորենցը համարվում է ժամանակակից գիտական ծագումնաբանության հայրը։ Ստորև բերված են նրա լավագույն գիտական աշխատանքներից մի քանիսը.

* *Deutsche Geschichte im 13. und 14. Jahrhundert*, («Գերմանիայի 13-րդ և 14-րդ դարերի պատմություն»), երկու հատորով (1863–67).
* *Drei Bücher Geschichte* (1876; 2-րդ հրատարակությունը՝ 1879 թ.) (երեք գրքով). 
* Deutschlands Geschichtsquellen im Mittelalter seit der Mitte des 13. Jahrhunderts, German history from the middle of the 13th Century, երկու հատորով, 1886–87.
* *Geschichte des Elsasses*, («Էլզասի պատմությունը»), Վիլհելմ Շերերի հեղինակակցությամբ, 3-րդ հրատարակություն 1886 թ.
* *Genealogisches Handbuch der europäischen Staatengeschichte*, («Եվրոպական պետությունների պատմության ծագումնաբանական ձեռնարկ»), (1892).
* *Lehrbuch der wissenschaftlichen Genealogie*, («Գիտական ծագումնաբանության դասագիրք»), (1898).

## Ծանոթագրություններ

* ''Ottokar Lorenz'' @ Aeiou Encyclopedia|AEIOU Encyclopedia

## Գրականություն Օտտոկար Լորենցի մասին

* August Fournier: *Ottokar Lorenz*. (Nekrolog) In: *Mitteilungen des Instituts für Österreichische Geschichtsforschung* 26 (1905), S. 190–195 .
* Anton Bettelheim: *Biographisches Jahrbuch und Deutscher Nekrolog.* Georg Reimer, Berlin, 1906, Bd. 9 (vom 1. Januar bis 31. Dezember 1904), S. 242 (Online)
* Christian Mehr: Kultur als Naturgeschichte. Opposition oder Komplementarität zur politischen Geschichtsschreibung 1850–1890? Berlin 2009, S. 232–264.

## Արտաքին հղումներ

* Nachlass BArch N 2180
* Genealogy and human heredity in Germany around 1900
* OnLine Books Page bibliography

Կատեգորիա:Գերմանացի գիտնականներ
Խարդվար (քաղաք)

thumb|Խարդվար քաղաքը՝ վերևից|ձախից|320x320փքս
**Խար(ի)դվար**, **Գարդվար** կամ **Գուրդվար** (), քաղաք Հնդկաստանի Ուտարակխանդ նահանգում, Խարիդվարի վարչական կենտրոն։

Գանգեսի ափերին փռված Խարիդվար քաղաքը հինդուիզմի յոթ գլխավոր սուրբ քաղաքներից մեկն է։ Քաղաքի անվանումը հինդիից թարգմանվում է «դարպաս և Աստված» (խարի նշանակում է «աստված», իսկ դվար՝ «դարպաս»)։

## Աշխարհագրություն
Խարդվարի շրջանում Գանգեսը Հիմալայներից թափվում է Ինդոս-Գանգեսյան հարթավայր։ Այսպիսով, առաջացել է քաղաքի հին անվանումը՝ Գանգադվարա (), տեղանք, որտեղ Գանգեսը լեռներից թափվում է հարթավայր։

## Անվան ստուգաբանություն
Ըստ հինդուիստական առասպելի՝ Խարիդվարը մեկն է Հնդկաստանի չորս քաղաքներից, որտեղ առասպելական արքա Գարուդան թափել է անմահական նեկտարի կաթիլները, որոնք ասուրաները ստացել էին Կաթնային օվկիանոսը խառնելուց հետո։

Այդ ժամանակներից ի վեր, հնդկական այդ չորս վայրերում՝ Խարիդվարում, Ուջայնում, Նասիկում և Իլահաբադում, երեք տարին մեկ անցկացվում է Կումբխա-մելա հինդուիստական փառատոնը, որին մասնակցում են միլիոնավոր ուխտավորներ և զբոսաշրջիկներ աշխարհի տարբեր կողմերից։

## Գրականություն
* Lochtefeld J. G. Haridwar // Brill’s Encyclopedia of Hinduism, Brill's Encyclopedia of Hinduism: Society, Religious Specialists, Religious Traditions, Philosophy. Vol. 1.  (ed.). Leiden: Brill, 2009.
* ''Haridwar — Gangadware Mahatirthe'', Ed. Shalini Saran. Haridwar Development Authority, Govt. of Uttar Pradesh, 1992.
* Rupinder Khullar, Reeta Khullar*Gateway to the Gods: Haridwar-Rishikesh*. UBS Publishers, 2004. ISBN 81-7476-460-7.
* *Report*, by Archaeological Survey of India, Alexander Cunningham. Published by Office of the Superintendent of Government Printing, 1871. Chapt 30: Haridwar or Gangadwara, p.&nbsp;231-236.
* Chapter XVII: Himalayas, Hardwar. // Charles Harcourt Ainslie Forbes-Lindsay. *India, Past and Present*. Published by J.C. Winston, 1903. *Page 295*.

## Ծանոթագրություններ

## Արտաքին հղումներ
* The Official Website of District Haridwar.
* Haridwar map 
* Your complete resource on city of Haridwar.

Կատեգորիա:Բնակավայրեր այբբենական կարգով
Կատեգորիա:Հնդկաստան
Կատեգորիա:Հնդկաստանի քաղաքներ
Վերին Գիրաթաղ

**Վերին Գիրաթաղ**, գյուղ Հայաստանի Սյունիքի մարզում՝ Կապան քաղաքից մոտ 13 կմ հյուսիս-արևմուտք, Ողջի գետի ձախ կողմում։

Նույն անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից՝ Կապանի շրջանի։ 1995 թվականից մտնում է Հայաստանի Սյունիքի մարզի մեջ՝ կազմելով մասը Լեռնաձոր համայնքի։

## Բնակչություն
Համաձայն Հայաստանի 2011 թվականի մարդահամարի արդյունքների՝ Վերին Գիրաթաղը բնակեցված չի եղել։ Մինչև 1989 թվականը բնակեցված է եղել ադրբեջանցիներով։

Վերին Գիրաթաղի բնակչության փոփոխությունը ժամանակի ընթացքում՝ ստորև.

## Ծանոթագրություններ

Կատեգորիա:Սյունիքի մարզի գյուղեր
Յոզեֆ Աշբախ

Thumb|right|200px
**Յոզեֆ Ռիտտեր ֆոն Աշբախ** (, ), գերմանացի պատմաբան, ով զգալի ավանդ է ներդրել հատկապես վեստգոթերի պատմության ուսումնասիրության ասպարեզում (գլուխգործոցը համարվում է «*Geschichte der Westgoten*»/«Վեստգոթերի պատմությունը» աշխատությունը, որն առաջին անգամ հրատարակվել է 1827 թվականին)։

## Կենսագրություն
Յոզեֆ Աշբախը ծնվել է Հյոխստում, որը ներկայումս  Մայնի Ֆրանկֆուրտի շրջաններից մեկն է։ Դպրոցն ավարտելուց հետո Հայդելբերգի համալսարանում սկզբնական շրջանում աստվածաբանություն ու փիլիսոփայություն է ուսումնասիրել, սակայն իր դասախոսներից մեկի՝ անվանի պատմաբան Ֆրիդրիխ Շլոսերի ազդեցությամբ անցում է կատարել դեպի պատմության ուսումնասիրություն և 1823 թվականին ավարտել է համալսարանը՝ փայլուն կերպով պաշտպանելով իր պատրաստած «*Dissertatio De Theopompo Chio historico, Frankfurt*» ատենախոսությունը։ 1823 թվականից էլ պրոֆեսորի կոչումով դասավանդել է Ֆրանկֆուրտի գիմնազիայում։

1842 թվականին դարձել է Բոննի, 1853 թվականին՝ Վիեննայի համալսարանի պրոֆեսոր։ Բացի այդ՝ ընտրվել է Վիեննայի գիտությունների ակադեմիայի անդամ, իսկ 1870 թվականին էլ նրան ազնվականական տիտղոս է շնորհվել։

## Աշխատությունների ընտրանի
* «*Dissertatio De Theopompo Chio historico, Frankfurt*» (1823),
* «*Geschichte der Westgoten*» (Մայնի Ֆրանկֆուրտ, 1827 թ.);
* «*Geschichte der Omajjaden in Spanien*» (2 հատորով, Մայնի Ֆրանկֆուրտ, 1829—1830 թթ.);
* «*Geschichte Spaniens und Portugals zur Zeit der Almoraviden und Almohaden*» (2 հատորով, Մայնի Ֆրանկֆուրտ, 1833—1837 թթ.),
* «*Geschichte der Heruler und Gepiden*» («Archiv f. Geschichte u. Litteratur»);
* «*Ges c hiehte Kaiser Sigmunds*» (4 հատորով, Համբուրգ, 1838—1845 թթ.),
* «*Urkundliche Geschichte der Grafen von Wertheim*» (2 հատորով, Մայնի Ֆրանկֆուրտ, 1843 թ.),
* «*Allgemeine Kirchenlexikon*» (4 հատորով, Մայնի Ֆրանկֆուրտ, 1846—1850 թթ.)
* «*Die rom. Legionen prima und secunda adjutrix*» (1856);
* «*Die Konsulate d.röm. Kaiser Augustus und Tiberius*» (1861);
* «*Die Konsulate der röm. Kaiser von Caligula bis Hadrian*» (1861);
* «*Die röm. Kaiserinschriften*» (1857);
* «*Die Kaiserin Livia, Gemahlin des Kaisers Augustus*» (1863),
* «*Die Anicier und die rom. Dichterin Proba*»,
* «*Geschichte der wiener Universität*» (Вена, 1867—1877, 2-րդ և 3-րդ հատորները հրատարակվել են հետմահու, 1885 թ.)
* «*Roswitha und Konrad Celtes*» (Վիեննա, 1857 թ., 2-րդ հրատարակությունը՝ 1868 թ.)
* «*Die fr ühern Wanderjahre des Konrad Celtes und die Anfänge der von ihm errichteten gelehrten Sodalitä ten*» (Վիեննա, 1869 թ.)

## Ծանոթագրություններ

* List of Aschbach's written works from the "German Wikipedia".

## Գրականություն Յոզեֆ Աշբախի մասին
* Karl Schrauf, Johann Friedrich Böhmer: *Josef von Aschbach. Eine biographische Skizze.* A. Holzhausen, Wien 1900 (59 Seiten).

## Արտաքին հղումներ
* http://www.peter-hug.ch/lexikon/01_0902#N0050
* WorldCat Search Published works by Joseph Aschbach
* Յոզեֆ Աշբախի աշխատությունները Викитека-ում 

Կատեգորիա:Գերմանացի գիտնականներ
Կատեգորիա:Գերմանացի մանկավարժներ
Կատեգորիա:Գերմանացի պատմաբաններ
Բրենթ Ռենոն

**Բրենթ Ռենոն** (, ),  ամերիկացի լրագրող, գրող, վավերագիր և ֆոտոլրագրող։ Ռենոն իր եղբոր  Քրեյգի հետ աշխատել է HBO և Vice News հեռուստաալիքներում և Նյու Յորք Թայմս  օրաթերթում։

Ըստ ուկրաինական լրատվամիջաոցների՝ Ռենոն մարտի 13-ին սպանվել է Կիևի մերձակայքում գտնվող արվարձանում, Ռուս-ուկրաինական պատերազմի մարտական գործողությունները լուսաբանելու ժամանակ։

## Կենսագրություն
Ռենոն ծնվել է Մեմֆիսում, մեծացել և աշխատել է Լիթլ Ռոքում և  Նյու Յորքում։ Եղբոր՝ Քրեյգի հետ արտադրել է մի շարք ֆիլմեր և հեռուստահաղորդումներ՝ հիմնականում կենտրոնանալով աշխարհի թեժ կետերում տեղի ունեցող իրադարձությունների պատմությունների վրա։ Նրանք լուսաբանել են Իրաքի և Աֆղանստանի պատերազմները, 2010 թվականին Հայիթիում տեղի ունեցած երկրաշարժը, Եգիպտոսի հեղափոխությունն ու Լիբիայի քաղաքացիական պատերազմը, Մեքսիկական նարկոպատերազմ և Կենտրոնական Ամերիկայում փախստականների ճգնաժամը։ Եղբայրները հեռուստատեսության և լրագրության ոլորտում արժանացել են մի քանի մրցանակի։

2019 թվականին Ռենոն նշանակվել է Արկանզասի համալսարանի հրավիրյալ պրոֆեսոր։ Ռենոն եղբոր հետ հիմնել է Լիթլ Ռոք կինոփառատոնը։

## Մահ
Ըստ որոշ աղբյուրների՝ Ռենոն սպանվել է ռուս զինվորների կողմից, Ուկրաինայի Կիևի շրջանի Իրպին քաղաքում ռազմական գործողությունները լուսաբանելու ժամանակ։ Եվս երկու լրագրող վիրավորվել են և տեղափոխվել հիվանդանոց։ Նրանցից մեկը՝ Խուան Արեդոնդոն, թվիթերում գրել է, որ լրագրողների խումբը նկարահանում էր Իրպինի կամուրջներից մեկով տարհանվող խաղաղ բնակիչներին, երբ ռուս զինվորները թիրախավորել են նրանց և կրակել Ռենոյի պարանոցին։

Դա 2022 թվականին Ռուս-ուկրաինական պատերազմի արտասահմանցի լրագրողի մահվան առաջին դեպքն  է։

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի գրողներ
Կատեգորիա:Լրագրողներ այբբենական կարգով
Կատեգորիա:Ֆոտոլրագրողներ
Male captus bene detentus

**Male captus, bene detentus**, թարգմանաբար՝ **«սխալ կերպով ձերբակալված, պատշաճորեն՝ կալանավորված»**, իրավական դոկտրին՝ համաձայն որի ձերբակալման ոչ իրավաչափ լինելը չի կարող արգելք հանդիսանալ քրեական վարույթ նախաձեռնելու կամ կալանքը որպես խափանման միջոց ընտրելու հարցում։

Պրակտիկայում, ըստ ըստ «male captus, bene detentus» սկզբունքի ճանաչման, պետությունները բաժանվում են երկու մասի. պետություններ, որոնք ոչ իրավաչափ ձերբակալումը համարում են վարույթի հետագա ընթացքի համար խոչընդոտ և պետություններ, որոնք այդօրինակ խոչընդոտ չեն համարում (օրինակ՝ ԱՄՆ, Գերմանիա, Հայաստան)։ Հայաստանում ստեղծվել է կայուն նախադեպային պրատիկա, որ ձերբակալման ոչ իրավաչափ լինելը, ինքնին, չի ենթադրում կալանքի անօրինականություն։

Ամերիկայի Միացյալ Նահանգների գերագույն դատարանն իր մեկնաբանողական պրակտիկայում արձանագրել է, որ եթե ենթադրյալ հանցագործություն կատարած անձը ձերբակալվել է օտարերկրյա պետության տարածքում, ապա «male captus, bene detentus» սկզբունքի կիրառման կամ չկիրառման հարցը որոշվում է ձերբակալման վայրի պետության քրեադատավարական օրենսդրությամբ։

## Ծանոթագրություններ

Կատեգորիա:Իրավական դոկտրիններ և սկզբունքներ
Սվետլանա Գերասիմենկո

**Սվետլանա Իվանովնա Գերասիմենկո** (, ), ուկրաինացի և տաջիկ աստղագետ, Չուրյումով-Գերասիմենկո գիսաստղի հայտնաբերողը, Տաջիկստանի Հանրապետության պետական մրցանակի դափնեկիր՝ գիտության և տեխնիկայի բնագավառում նվաճումների համար։ 2017 թվականին արժանացել է Աբու Ալի իբն Սինայի (Ավիցեննա) անվան մրցանակի Չուրյումով-Գերասիմենկո գիսաստղի հայտնաբերման համար։

## Կենսագրություն
Սվետլանա Գերասիմենկոն ծնվել է 1945 թվականին Կիևի մարզի Բարիշևկա գյուղում, տոհմական մանկավարժների ընտանիքում։ 1968 թվականին ավարտել է Կիևի համալսարանի աստղագիտության ֆակուլտետը, այնուհետև ընդունվել ասպիրանտուրա։ 1969 թվականի սեպտեմբերին Ուկրաինայի գիտությունների ազգային ակադեմիայի Գլխավոր աստղադիտարանի աշխատակից Կլիմ Չուրյումովի հետ միասին մեկնել են Ալմաթի՝ հիսուն սանտիմետրանոց աստղադիտակով գիսաստղեր դիտարկելու։ 1969 թվականի սեպտեմբերի 11-ի լույս 12-ի գիշերը, դիտարկելով Կոմաս-Սոլա գիսաստղը, նրանք լուսանկարել են և պարզվել է, որ լուսանկարում կա մեկ այլ գիսաստղ, որն էլ հայտնաբերողների անունով կոչվել է Չուրյումով-Գերասիմենկոյի գիսաստղ։ 1973 թվականին Տաջիկստանի աստղաֆիզիկայի ինստիտուտի հրավերով Սվետլանան տեղափոխվել է Դուշանբե և աշխատել այդ ինստիտուտում որպես գիտաշխատող՝ կատարելով դիտարկումներ և ուսումնասիրելով գիսաստղերը։

2004 թվականի մարտի 2-ին Սվետլանա Գերասիմենկոն Կլիմ Չուրյումովի հետ ներկա է գտնվել Ֆրանսիական Գվիանայի Կուրու տիեզերակայանում՝ «Ռոզետտա» եվրոպական միջմոլորակային զոնդի արձակման ժամանակ, որը ուղարկվել է դեպի Չուրյումով-Գերասիմենկո գիսաստղ։ Զոնդը գիսաստղ է հասել 2014 թվականի նոյեմբերին, և նոյեմբերի 12-ին նրանից անջատվել է «Ֆիլի» վայրէջքային մոդուլը, որը կատարել է 7 ժամ տևողությամբ մոտեցում  և Մոսկվայի ժամանակով 18:33-ից մինչև 20:33 ընդմիջումով կատարել է առաջինը։ Հաջող վայրէջքը գիսաստղի վրա (երեք վայրէջք երկու ցատկից)։

Սվետլանա Գերասիմենկոյի անունով է կոչվում նաև № 3945 աստերոիդը, որը հայտնաբերվել է 1982 թվականին Նիկոլայ Չեռնիխի կողմից։

## Ծանոթագրություններ

## Արտաքին հղումներ
* Светлана Герасименко: «Надо чаще смотреть на небо». Азия-плюс. Февраль, 2004.
* Дмитрий Иванов. Рандеву с кометой. lenta.ru
* «Розетта» сделала своё первое селфи.
* От пионерки до астронома: топ-5 знаменитых женщин Таджикистана.

Կատեգորիա:Գիսաստղ հայտնաբերողներ
Կատեգորիա:Կին աստղագետներ
Կատեգորիա:Կիևի համալսարանի շրջանավարտներ
Կատեգորիա:20-րդ դարի աստղագետներ
Կատեգորիա:Կին գիտնականներ
Կատեգորիա:Ուկրաինացի գիտնականներ
Կատեգորիա:Ֆիզիկամաթեմատիկական գիտությունների թեկնածուներ
Ալանա Գեբրեմարիամ

**Ալանա Տադեգե Գեբրեմարիամ**  (, ), բելառուս ակտիվիստ, քաղաքական բանտարկյալ։

## Կենսագրություն
Ալանան գերազանցությամբ ավարտել է Մինսկի թիվ 61 գիմնազիայի ֆիզիկամաթեմատիկական դասարանը։ Ավարտել է Բելառուսի պետական բժշկական համալսարանը ստոմատոլոգի մասնագիտությամբ և սովորելու ընթացքում զբաղվել է գիտական գործունեությամբ։ 2018 թվականից սկսել է զբաղվել հասարակական գործունեությամբ, ունի «Բելառուս ուսանողների ասոցիացիա» կազմակերպության ղեկավարման և նախագծերի համակարգման փորձ։ UNI նախագծի գործընկեր մենեջեր է, «Ուսանողների առաջնորդության ակադեմիա» կրթական ծրագրի մենթոր, «Երիտասարդական բլոկի» ակտիվիստ։ 2019 թվականի խորհրդարանական ընտրություններում թեկնածու է առաջադրվել Մինսկ քաղաքի Գրուշևսկի թիվ 98 ընտրատարածքում Բելառուսի սոցիալ-դեմոկրատական Գրամադայի և Երիտասարդական դաշինքի կողմից։

## Քաղաքական հետապնդում
2020 թվականի նախագահական ընտրությունների զանգվածային կեղծիքներից, բողոքի ցույցերի դաժան ճնշումներից և կալանավորների խոշտանգումներից հետո նա դարձավ երկրում իրավիճակը կայունացնելու և իշխանության փոխանցումն ապահովելու հարցերով ստեղծված Համակարգող խորհրդի առանցքային անդամներից մեկը։ Հոկտեմբերին նախագահի նախկին թեկնածու Սվետլանա Տիխանովսկայան Գեբրեմարիամին նշանակել է երիտասարդության և ուսանողության  հարցերով իր ներկայացուցիչ։

2020 թվականի նոյեմբերի 12-ին Գեբրեմարիամի և Բելառուսի ուսանողների միության մի շարք այլ ակտիվիստների բնակարաններում խուզարկություններ են  կատարվել, նրանց բերման են ենթարկել և տեղափոխել ՊԱԿ։ Նոյեմբերի 13-ին հայտնի է դարձել, որ Ալանան գտնվում է ՊԱԿ-ի քննչական մեկուսարանում՝ հասարակական կարգը կոպտորեն խախտող գործողություններ կազմակերպելու քրեական գործով (Բելառուսի Հանրապետության քրեական օրենսգրքի 342-րդ հոդվածի 1-ին մաս)։

Տասնհինգ կազմակերպությունների, այդ թվում՝ «Վեսնա» մարդու իրավունքների կենտրոնի, Բելառուսի լրագրողների ասոցիացիայի, Բելառուսի Հելսինկյան կոմիտեի, Բելառուսի ՊԵՆ կենտրոնի 2020 թվականի նոյեմբերի 18-ի համատեղ հայտարարությամբ Ալանան ճանաչվել է քաղբանտարկյալ։ 2020 թվականի դեկտեմբերի 7-ին Եվրախորհրդարանի պատգամավոր Կատարինա Բարլին ստանձնել է քաղբանտարկյալի հովանավորությունը։

2021 թվականի մարտի 16-ին Քննչական կոմիտեն Գեբրեմարիամին և «ուսանողների գործով» ու համալսարանի դասախոսների գործով մյուս մասնակիցներին առաջին մեղադրանքն է ներկայացրել։ 2021 թվականի հուլիսի 16-ին Մինսկ քաղաքի Խորհրդային շրջանի դատարանը 2020 թվականի դեկտեմբերի 17-ին բազմաթիվ քաղաքական դրդապատճառներով դատավճիռների համար Եվրամիության կողմից սև ցուցակում ընդգրկված Մարինա Ֆեդորովային, ինչպես նաև դատախազներ Անաստասիա Մալիկոյին, Ռոման Չաբատարովին և գործի մյուս մասնակիցներին դատապարտել է 2 տարի 6 ամիս ազատազրկման։

## Ծանոթագրություններ

## Արտաքին հղումներ
* Страница Аланы Гебрэмарыям на сайце Праваабарончага центра «Весна»

Կատեգորիա:Բելառուս ակտիվիստներ
Կատեգորիա:Բելառուս հասարակական գործիչներ
Կատեգորիա:Բելառուս քաղբանտարկյալներ
Կատեգորիա:Բելառուսի կին քաղաքական գործիչներ
Կատեգորիա:Բելառուսի պետական համալսարանի շրջանավարտներ
Յասումասա Կանադա

**Յասումասա Կանադա** (ճապ․՝ 金田 康正, ), ճապոնացի մաթեմատիկոս։

Յասումասա Կանադան գիտական շրջանակներում հայտնի է դարձել պի թվի հաշվարկման (ստորակետից հետո ընկած նիշերի) իր աշխատանքներով։ 1997 թվականին դարձել է Տոկիոյի համալսարանի ինֆորմատիկայի պրոֆեսոր։

## π թվի հաշվարկում
Մինչ օրս Յասումասա Կանադային է պատկանում պի թվի արժեքի հաշվարկման ռեկորդը։ Այսպես, Hitachi SR 8000/MPP գերհամակարգիչը ստորակետից հետո հաշվարկել է 1,2411 տրիլիոն նիշ։ Համակարգչային հաշվարկի արագությունը վայրկյանում 2 տրիլիոն գործողություն է, իսկ օպերատիվ հիշողությունը՝ 1 տերաբայթ։ Այդ հաշվարկները տեղի են ունեցել 2002 թվականի դեկտեմբերի 6-ին և տևել են ավելի քան 400 ժամ։ Հաշվարկները կատարվել են Մաչինի բանաձևերով, սակայն օգտագործվել են նաև այլ ալգորիթմներ՝ Բրենտ-Սալամինի, Բորվեյնների  և այլն։ 1995 թվականին ստեղծվել է Բեյլի-Բորվեյն-Պլաուֆի հատուկ բանաձևը։

\sum_{k=0}^\infty{1 \over 16^k}({4 \over 8k+1}-{2 \over 8k+4}-{1 \over 8k+5}-{1 \over 8k+6})

Նախկինում՝ 1981 թվականին, Յասումասան հաշվարկել է պիի արժեքի երկու միլիոն նիշ ստորակետից հետո։ 1995 թվականին հայտնի էր 6 միլիարդ նիշ։ 1997 թվականին նա կարողացել է հաշվել 51 539 600 000 նիշ ստորակետից հետո, իսկ 1999 թվականին՝ 206 158 430 000 նիշ։

## Ծանոթագրություններ

Կատեգորիա:Ճապոնացի գիտնականներ
Կատեգորիա:Ճապոնացի ֆիզիկոսներ
Shower

**Shower**, ամերիկացի երգչուհի Բեքի Ջիի սինգլը։ Թողարկվել է 2014 թվականի ապրիլի 23-ին Kemosabe և RCA երաժշտական լեյբլներով։

## Նկարագրություն
Սինգլի թվային ներբեռնումը հասանելի է դարձել 2014 թվականի ապրիլի 23-ին։ Նույն օրը երգի աուդիոն հրապարակվել Է YouTube-ում։ Տեսահոլովակը թողարկվել է 2014 թվականի հունիսի 30-ին YouTube-ում՝ երգչուհու Vevo ալիքում։ Տեսանյութում հայտնվում է ռեփեր Թրևիս Միլսը։ Ե՛վ տեսահոլովակը, և՛ երգը դրական են ընդունվել քննադատների կողմից։

Երգը հայտնվել է աշխարհի տարբեր հիթ-շքերթներում։ Ամերիկյան Billboard Hot 100-ում երգը նորամուտը նշել է 88-րդ հորիզոնականում և աստիճանաբար հասել է 16-րդ հորիզոնականին։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Ծանոթագրություններ
Մի՛ ունեցիր հարյուր ռուբլի...

«**Մի ունեցիր 100 ռուբլի...**» (), խորհրդային գեղարվեստական երաժշտական կինոկատակերգություն, որը բեմադրել է ռեժիսոր Գենադի Կազանսկին «Լենֆիլմ» կինոստուդիայում 1959 թվականին։

## Սյուժե
Երկրագիտական թանգարանի տնօրեն Իվան Անդրեևիչ Բաժանովը դառնում է հին ռուսական կտակի տերը, որի համաձայն՝ փոքր քաղաքից ոչ հեռու գտնվում է հին գանձ։ Բաժանովը, լինելով իր գործի էնտուզիաստ, իր հարևանի՝ վարորդ Գուլյաևի հետ գնում է գանձեր փնտրելու։ Ճանապարհին նրանք որոշում են քաղաք հասցնել Նադյա անունով աղջկան, որն ունի հիանալի վոկալային տվյալներ։ Շուտով նրանց հանդիպում է կենսաբան Կորեցկայան, որն ուշացել էր ավտոբուսից։ Ընկերները որոշում են նրան էլ տանել։ Բայց հանգամանքներն այնպես են դասավորվում, որ Նադյան և Կորեցկայան դառնում են հին գանձերի որոնման արշավախմբի մասնակիցներ։ Շուտով գանձ որոնողները հանդիպում են ուրախ երաժիշտների և կինոօպերատորի, որոնց որոշում են նույնպես վերցնել իրենց հետ։ Բայց պարզվում է, որ կտակը կեղծ է, և այն կազմել է Բաժանովի տեղակալի պատվերով, որը ցանկանում է «նենգել» իր ղեկավարին  և զբաղեցնել նրա տեղը։ Այնուամենայնիվ, գանձ որոնողները գտնում են հին ռուսական գանձերը, և ամենաթանկը՝ անկեղծ բարեկամություն և մարդկային մեծ սեր։

## Դերերում

## Նկարահանող Խումբ
* Սցենարի հեղինակներ՝ Բորիս Լասկին, Վլադիմիր Պոլյակով
* Բեմադրող ռեժիսոր՝ Գենադի Կազանսկի
* Գլխավոր օպերատոր՝ Մուզակիր Շուրուկով
* Բեմադրող նկարիչներ՝ Աբրամ Վեկսլեր, Եվգենի Ենեյ
* Կոմպոզիտոր՝ Նադեժդա Սիմոնյան
* Երգերի տեքստի հեղինակ՝ Բորիս Սեմյոնով

## Արտադրություն
Ի սկզբանե այդ ֆիլմը պետք է նկարահաներ Էլդար Ռյազանովը, որն այդ ժամանակ արդեն սցենարիստներ Բորիս Լասկինի և Վլադիմիր Պոլյակովի հետ համագործակցությամբ ստեղծել էր «Կառնավալային գիշեր» կինոնկարը։ Հենց նա է հորինել՝ «Մի՛ ունեցիր հարյուր ռուբլի․․․» օրիգինալ անվանումը։ Սակայն վերջին պահին Ռյազանովը հրաժարվել է ֆիլմի նկարահանումներին մասնակցելուց՝ նախընտրելով նկարահանել «Առանց հասցեի աղջիկը» ֆիլմը, ինչի պատճառով բազմաթիվ խնդիրներ են առաջացել։ Կինոռեժիսորը համարել է, որ «միջակ, գորշ, անհետաքրքիր ֆիլմը շատ ավելի մեծ վնաս կհասցներ բոլորին»։

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:1950-ականների ռուսերեն ֆիլմեր
Կատեգորիա:1959 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:Ռուսական կինոկատակերգություններ
Շարքային Դեդովի ամառը

«**Շարքային Դեդովի ամառը**» (), 1971 թվականի խորհրդային երաժշտա-կատակերգական գեղարվեստական ֆիլմ, որը նկարահանել է ռեժիսոր Գեորգե Վոդեն «Մոլդովա-ֆիլմ» կինոստուդիայում՝ Կենտրոնական հեռուստատեսության պատվերով։

## Սյուժե
Հրետանային-հրթիռային դիվիզիոնի շարքային, վարորդ Դեդովին հանձնարարվում է պատասխանատու առաջադրանք՝ ձիու համար խոտի մթերումը։ Այսպես երիտասարդ զինվորը ժամանում է կոլտնտեսություն, որտեղ հայտնվում է զուտ կանացի կոլեկտիվում՝ չիմանալով, որ այդտեղ կհանդիպի իր երազների աղջկան։

Հումորը և զինվորական սրամտությունը Դեդովին օգնում են ոչ միայն կատարել իր առջև դրված խնդիրը, այլև աչքի ընկնել անցկացվող բանակային զորավարժություններում։

Ֆիլմի երաժշտական նվագակցությունն ինքնատիպ կերպով կատարվել է կիթառի նվագակցությամբ կատարվող հումորային չաստուշկաների տեսքով։

## Դերերում
* Միխայիլ Չիգարյով – *Ալեքսանդր Դեդով
* Մարինա Սերդյուկ – *Նաստյա Պոդբերյոզկինա (Անաստասիա Անդրեևնա, ՄՏՖ-ի ղեկավար)
* Վալերի Լիսենկով – *Կուլիկով
* Լարիսա Բարաբանովա – *Անյա Պոտապովա
* Յուրի Բելով – *ավագ
* Մայա Բուլգակովա – *մայր, Եֆրոսինյա Պետրովնա Պոդբերյոզկինա
* Պավել Վիննիկ – *հայր, Անդրեյ Դեմյանովիչ Պադբերյոզկին
* Գենադի Կրաշենիննիկով – *Անտիպենկո
* Բորիս Բիտյուկով – *մայոր
* Իոն Առաքելու – *Պերշուկով
* Իգոր Գուսև – *Միկոլա
* Սերգեյ Մալիշևսկի – *լեյտենանտ Կրիլով
* Սերգեյ Նիկոլաև – ''սանինստրուկտոր

## Նկարահանման խումբ
* Սցենարի հեղինակ՝ Ալբերտ Ուսոլցև
* Բեմադրող ռեժիսոր՝ Գեորգե Վոդե
* Գլխավոր օպերատորներ՝ Վլադիմիր Իշուտին, Վլադիմիր Բրուսին
* Բեմադրող նկարիչներ՝ Աուրելիա Ռոման, Ստանիսլավ Բուլգակով
* Կոմպոզիտոր՝ Եվգենի Դոգա

## Ծանոթագրություններ

## Արտաքին հղումներ
* Ֆիլմի երգեր

Կատեգորիա:1970-ականների ռուսերեն ֆիլմեր
Կատեգորիա:1971 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Բարեգործական պարահանդես

«**Բարեգործական պարահանդես**» (), 1993 թվականի ռուսական գեղարվեստական հեռուստաֆիլմ, որը նկարահանվել է  Էֆրաիմ Սեվելայի «Խորհրդավոր սլավոնական հոգին» () վեպի հիման վրա։ Ֆիլմում իր վերջին կինոդեր է կատարել Լեոնիդ Ֆիլատովը։

## Սյուժե
Ֆիլմի գլխավոր հերոսը խորհրդային ռեժիսոր Վիկտոր Բերշադսկին է, որն արտագաղթել է ԱՄՆ։ Ճակատագիրն ու կարիերան չեն դասավորվել ոչ Ռուսաստանում, ոչ արտասահմանում։ Նախկինում նա հայտնի է եղել, իսկ հիմա նրա մասին ոչ ոք չի հիշում, և արդեն տասը տարի է, ինչ նա ֆիլմ չի նկարահանել և, ամենայն հավանականությամբ, այլևս բեմադրության պատվեր չի ստանա։

Ճակատագիրը ժպտում է, բայց ընդամենը մեկ օրով։ Նյու Յորքում բարերարների կողմից «Հիլթոն» հյուրանոցում կազմակերպվել է բարեգործական երեկո՝ նվիրված ռուսաստանցի ներգաղթյալներին։ Վիկտոր Բերշադսկին դառնում է այդ երեկոյի աստղը, շքեղ սմոքինգ հագած՝ նա ուշադրության կենտրոնում է։ Բայց այս ամենը տևելու է միայն մեկ երեկո, և առավոտյան հեքիաթը կավարտվի։

## Դերերում
* Լեոնիդ Ֆիլատով – *Վիկտոր Բերշադսկի
* [[Քրիստինա Օրբակայտե]] – *Շիրլի
* Էֆրաիմ Սեվելա – *պարահանդեսի կազմակերպիչ
* Օլեգ Շկլովսկի – *Սեմ Բլումենտալ, պարահանդեսի կազմակերպիչ
* Գալինա Պետրովա – *պարահանդեսի կազմակերպիչ
* Նադեժդա Բուտիրցևա – *պարահանդեսի կազմակերպիչ
* Իգոր Ցիֆերով – *հետաքրքրասեր տղա
* Բորիս Ռեպետուր – *հյուրանոցի կենվոր
* Վյաչեսլավ Գրիշեչկին – *հյուրանոցի բարի այցելու
* Վյաչեսլավ Վոյնարովսկի – *մենեջեր
* Բոբ Ցիմբա – *մատուցող
* Լեոնիդ Տիմցունիկ – *հյուրանոցի վերելակավար
* Ալևտինա Դոբրինինան – ''հյուրանոցի ծառայող

## Նկարահանող խումբ
* Սցենարի հեղինակ՝ Էֆրաիմ Սևելա
* Ռեժիսոր՝ Էֆրաիմ Սևելա
* Օպերատոր՝ Տիմուր Զելմա
* Նկարիչ՝ Իգոր Շիխարյով
* Պրոդյուսեր՝ Նադեժդա Մելկովա

## Ծանոթագրություններ

## Արտաքին հղումներ
* Титов А. Премьера в Киноцентре : Эфраим Севела снял свой тринадцатый фильм / Андрей Титов // Коммерсантъ-Daily. – 1993. – 27 января.
* Грум-Гржимайло Т. "Все в жизни контрапункт" : мелодии Эфраима Севелы / Тамара Грум-Гржимайло // Независимая газета. – 1993. – 13 февраля.
* Шушарин Д. Не в коня халява / Дмитрий Шушарин // Сегодня. – 1995. – 4 февраля.
* Мамаева Т. Чтобы помнили… / Татьяна Мамаева // Время и деньги. – Казань, 2006. – 26 декабря.

Կատեգորիա:1990-ականների ռուսերեն ֆիլմեր
Կատեգորիա:1993 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Ռուսական դրամա ֆիլմեր
Կատեգորիա:Ռուսական ֆիլմեր
Վաղ ժանգ

**«Վաղ  ժանգ»** (, ), 1979 թվականի խորհրդային գեղարվեստական ֆիլմ։ Նկարահանվել է Էլինա Զալիտեի վեպի հիման վրա, որը գրվել է 1944 թվականին։

## Սյուժե
Լատվիա, 1930-ականների սկիզբ։ Աղքատ գյուղացի աղջիկ Էլզան մեկնում է Ռիգա՝ աշխատանքի փնտրելու, բայց աշխատանք գտնել նրան այդպես էլ չի հաջողվում։ Անսպասելիորեն նա առաջարկություն է ստանում հարուստ գործարարից՝ ծեր ֆաբրիկատեր Կիկուլիսից։ Նոր, բարեկեցիկ կյանքի հույս է ծնվում, բայց ամուսնությունը ծանր պարտականություն է դառնում՝ լինել օտար մարդու կողքին։ Շուտով Էլզան սիրահարվում է մի անծանոթի, որը, ինչպես պարզվում է, Կիկուլիսի որդին է՝ Իտալոմ։ Սակայն ցանկալի երջանկության փոխարեն նա հայտնվում է մեղադրյալի աթոռին՝ մեղադրվելով ամուսնու սպանության մեջ։

## Դերերում
* Ռիմանտե Կրիլավիչյուտե – *Էլզա (հնչյունավորել է Լյուդմիլա Ստարիցինան)
* Օլգերտ Դունկերս – *Կիկուլիս (հնչյունավորել է Իգոր Եֆիմովը)
* Իվար Կալնինշ – *Իտալո, Կիկուլիսի որդին (հնչյունավորել է Յուրի Դեմիչը)
* Գունար Ցիլինսկի – *դատախազ Ստրաույուպս (հնչյունավորել է Կիրիլ Լավրովը)
* Այգարս Վիլիմս – *Յանիս
* Էրիկա Ֆերդա – *տիկին Ցիմբարա
* Դինա Կուպլե – *Էլզայի մայրը
* Էդգարս Լիեպինշ – *էպիզոդ
* Վոլդեմարս Շորինշ – *էպիզոդ
* Արիս Ռոզենթալ – *էպիզոդ

## Նկարահանող խումբ
* Սցենարի հեղինակ՝ Լիա Բրիդակա
* Ռեժիսոր՝ Գունար Ցիլինսկի
* Օպերատոր՝ Գիդո Սկուլտե
* Նկարիչ՝ Անդրիս Մերկմանիս
* Խմբագիր՝ Էգոնս Լիվս

## Լրացուցիչ տեղեկություններ
* Ֆիլմում հնչում է Ջուզեպպե Վերդիի (հատված «Տրավիատա» օպերայից), Յոհան Շտրաուսի (հատված «Չղջիկ» օպերետից) երաժշտությունը, Վիտտորիո Մոնտիի չարդաշ։

## Ծանոթագրություններ

Կատեգորիա:1970-ականների ռուսերեն ֆիլմեր
Կատեգորիա:1979 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Երեք անգամ սիրո մասին

**«Երեք անգամ սիրո մասին»** (), խորհրդային գեղարվեստական լիամետրաժ գունավոր ֆիլմ, որը բեմադրվել է «Լենֆիլմ» կինոստուդիայում 1981 թվականին ռեժիսոր Վիկտոր Տրեգուբովիչի կողմից։

Ֆիլմի պրեմիերան կայացել է 1981 թվականի օգոստոսին։

## Սյուժե
Կոլտնտեսության վարորդը՝ կենսուրախ Վասիլի Լոբանովը, պատահաբար հայտնվելով գյուղական գրադարանում, այնտեղ տեսնում է նոր երիտասարդ ղեկավար Ելենա Իվանովնային փոքրիկ դստեր՝ Կատյայի հետ։ Նա միայնակ մայր է, բայց չի ձգտում նորից ամուսնանալ։ Վասիլի սկսում է սիրահետել նրան, նրա դստեր համար «մանեժ» է տանում, պաշտպանում է նրան կոպիտ ոտնձգություններից։ Բայց Լենայի համար շատ դժվար է ընդունել Վասիլիի այդ արարքները և նրան վերաբերվում է օտարի պես, իսկ երբ Վասիլին առաջարկում է նրան ամուսնանալ իր հետ, Լենան լալիս է։ Ոչ երկար ժամանակով գյուղ է գալիս Վասիլիի նախկին սիրեցյալը՝ Նյուրկան, որը մի քանի տարի առաջ չէր սպասել բանակից տղայի վերադառնալուն։ Բայց Վասիլին նրան ուղղակիորեն ասում է, որ իրենց հարաբերությունները անցյալում են։ Վասիլիին սիրահարված հարևան դեռահաս աղջիկ Վերան գրադարանավարուհու հանդեպ նրա ուժեղ զգացմունքների ականատեսն է, բայց լուռ հանդուրժում է դա։ Շուտով գյուղ է գալիս Լենայի ամուսինը՝ Սաշան և կնոջն ու դստերը տուն է տանում։ Երկաթուղային կայարանում Վասիլին հավերժ հրաժեշտ է տալիս Լենային, որը բացատրում է նրան, որ ինքն ունի իր ճակատագիրը։ Հուսահատության պոռթկման ազդեցությամբ նա նավակով գնում է հարևան գյուղ՝ Նյուրկայի մոտ, բայց Վերան, լաց լինելով նավամատույցին, խնդրում է նրան չհեռանալ և սիրո խոստովանություն է անում նրան։

## Դերերում
* Սերգեյ Պրոխանով – *Վասիլի Լոբանով
* Մարինա Տրեգուբովիչ – *Վերկա, Անիսիմիչի դուստրը
* Մարինա Լևտովա – *Լենա, գրադարանավարուհի
* Նադեժդա Շումիլովա – *Նյուրկա, Վասիլիի նախկին հարսնացուն
* Վալենտինա Կովել – *Աննա Մակարովա Լոբանովա, Վասիլիի մայրը
* Ալեքսեյ Միրոնով – *Ֆեոդոր Լոբանով, Վասիլիի հայրը
* Ելենա Օբլեուխովա – *Տոնյա, Պաշայի կինը
* Ալեքսեյ Ժարկով – *Պաշկա, Վասիլիի ընկերը
* Իվան Ագաֆոնով – *Անիսիմիչ
* Նիկոլայ Սիտին – *Նիկոլայ Ալեքսանդրովիչ (հնչյունավորող՝ Իգոր Եֆիմով)
* Վիկտոր Պրոսկուրին – ''Սաշա, Լենայի ամուսինը

## Նկարահանող խումբ
* Սցենարի հեղինակ՝ Բուդիմիր Մետալնիկով
* Բեմադրող ռեժիսոր՝ Վիկտոր Տրեգուբովիչ
* Բեմադրող օպերատոր՝ Նիկոլայ Պոկոպցև
* Բեմադրող նկարիչ՝ Հրաչյա Մեքինյան
* Կոմպոզիտոր՝ Գեորգի Պորտնով

## Ծանոթագրություններ

## Արտաքին հղումներ
* 

Կատեգորիա:1980-ականների ռուսերեն ֆիլմեր
Կատեգորիա:1981 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Mamiii

**«MAMIII»**, ամերիկացի երգչուհի Բեքի Ջիի և կոլումբիացի երգչուհի Կարոլ Ջիի իսպանալեզու երգը, որը թողարկվել է 2022 թվականի փետրվարի 10-ին որպես Բեքի Ջիի երկրորդ իսպանալեզու ստուդիական ալբոմի երրորդ սինգլ և որպես Կարոլ Ջիի «Sejodioto» (2022) առաջին մինի ալբոմից երկրորդ սինգլ։ Երգը երկու արտիստների համար էլ դարձել է Billboard Hot 100-ում ամենաբարձր վարկանիշ ունեցող սինգլը։

## Հիթ-շքերթներ

## Հավաստագրեր

## Ծանոթագրություններ
Լյուդմիլա Լուզան

**Լյուդմիլա Վլադիմիրի Լուզան** (, ), ուկրաինացի մարզիկ (կանոեիստ), 2020 թվականի Օլիմպիական խաղերի արծաթե և  բրոնզե մեդալակիր, Եվրոպայի կրկնակի չեմպիոն, Եվրոպայի առաջնությունների բազմակի մեդալակիր։

## Կարիերա
2019 թվականին մասնակցել է Մինսկում կայացած Եվրոպական խաղերին, որտեղ Անաստասիա Չետերիկովայի հետ զուգախաղում զբաղեցրել է 5-րդ տեղը 500 մետր մրցատարածությունում։

Պոզնանում  անցկացված Եվրոպայի 2021 թվականի առաջնությունում ցույց է տվել կարիերայի լավագույն արդյունքը՝ նվաճելով չորս մեդալ. միայնակ մրցումներում նա հաղթել է 500 մետր մրցատարածությունում, ինչպես նաև դարձել է երկրորդը 200 մետր մրցատարածությունում, Անաստասիա Չետերիկովայի հետ զուգախաղում դարձել է 500 մետր մրցատարածության չեմպիոն, ինչպես նաև 200 մետր մրցատարածության բրոնզե մեդալակիր։

2021 թվականի օգոստոսի 5-ին Տոկիոյում անցկացված 2020 թվականի Ամառային օլիմպիական խաղերում 200 մետր մրցատարածությունում նվաճել է բրոնզե մեդալ։ Լուզանն առաջին տեղից անցել է եզրափակիչ, որտեղ միայն վերջին մետրերում է հաղթանակի հասել՝ նվաճելով մեդալ Ուկրաինայի օգտին։

2021 թվականի օգոստոսի 7-ին Տոկիոյի 2020 թվականի Ամառային օլիմպիական խաղերում Անաստասիա Չետվերիկովայի հետ զուգախաղում դարձել է արծաթե մեդալակիր 500 մետր մրցատարածությունում։

## Պարգևներ
* «Օլգա իշխանուհու շքանշան»  III աստիճանի (16 օգոստոսի, 2021) – Տոկիոյի (Ճապոնիա) 20-րդ Ամառային օլիմպիական խաղերում բարձր սպորտային արդյունքների հասնելու, անձնվիրություն և հաղթանակի կամք դրսևորելու համար։

## Ծանոթագրություններ

## Արտաքին հղումներ
* 

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:Ուկրաինացի մարզիկներ
Կատեգորիա:2024 թվականի Ամառային օլիմպիական խաղերի արծաթե մեդալակիրներ